b'\n_START_ARTICLE_\nApostolikong pangaral\n_START_PARAGRAPH_\nAng isang apostolikong pangaral (Latin: exhortatio apostolica) ay isang uri ng komunikasyon mula sa Santo Papa ng Simbahang Katolika._NEWLINE_Hinihikayat nito ang isang pamayanan na magsagaw\xc3\xa2 ng isang gaw\xc3\xa2in nang hindi nagbibigay-kahulugan sa doktrina ng Simbahan. Itinuturing ito na mabab\xc3\xa0 ang antas ng awtoridad kaysa sa isang ensiklika, ngunit higit na mataas kaysa sa ibang liham eklesyastikal, apostolikong liham, at iba pang panunulat ng Santo Papa._NEWLINE_Karaniwang inilalab\xc3\xa1s ang isang apostolikong pangaral kasunod ng isang pagpupulong ng Sinodo ng mga Obispo.'